Temeljem Odluke Upravnog vijeća br. 359 /2021 od 28.lipnja 2021.g. Lučka uprava Zadar, objavljuje sljedeći

**JAVNI POZIV NA NADMETANJE RADI PRODAJE NEKRETNINE**

**I** Predmet nadmetanja je kupoprodaja objekta kontejnerskog tipa – privremena montažna zgrada koja se koristila za graničnu kontrolu putnika, neto površine od 194,00 m2, izgrađena 2015.godine temeljem dozvole za građenje od 4.07.2014.g. oznake Klasa: UP/I-361-03/14-01/15, ur.broj:531-06-2-1-372-14-13 i locirana na dijelu međunarodnog terminala u luci Gaženica na čest.zem 10806/6 k.o. Zadar u z.k. ul. Br. 15884.

Građevina se sastoji od nadstrešnice i kontejnerskog kompleksa koji sadrži uredske prostorije sa sanitarnim čvorom, u označenoj neto površini, a sve kako je prikazano u Elaboratu procjene građevinske vrijednosti, studeni 2018.g. dostupan na web stranici [www.port-authority-zadar.hr](http://www.port-authority-zadar.hr) .

**II** Cijena nekretnine utvrđena je u iznosu od **50.000,00 kn**.

**III** Jamstvo za ozbiljnost ponude (jamčevina) utvrđeno je u iznosu od **5.000,00 kn** i dostavlja se u privitku ponude dokazom o uplati označenog iznosa u korist Državnog proračuna RH oznake IBAN

HR1210010051863000160; uz obaveznu naznaku modela i poziva na broj HR64 9725-51271- OIB uplatitelja, a u opisu plaćanja treba navesti oznaku: jamčevina za nekretninu.

Odabranom ponuditelju jamčevina se uračunava u kopoprodajnu cijenu dok će ostalim sudionicima nadmetanja biti izvršen povrat uplaćenog iznosa.

**IV** Kupoprodaja nekretnine kao u točki I ovog poziva realizirati će se zaključenjem ugovora po kojem kupac u roku od 15 dana treba platiti ukupnu ponuđenu i ugovorenu kupoprodajnu cijenu sukladno ispostavljenom računu, te dostaviti prodavatelju dokaz o uplati kupoprodajne cijene nakon predočenja kojeg će se dopustiti prijenos prava vlasništva i preuzimanje posjeda na ime kupca.

**V** Nekretnina se prodaje u viđenom stanju po načelu viđeno-kupljeno, te kupac nema pravo prigovora s naslova bilo kakovih materijalnih nedostataka.

**VI** Svi troškovi kupoprodaje, kao i ostali troškovi vezani uz prijenos prava vlasništva i preuzimanje posjeda padaju na kupca.

**VII** Ponuda za kupnju nekretnine kao u točki I mora biti vlastoručno potpisana po ponuditelju i/ili osobi ovlaštenoj za zastupanje ponuditelja, te treba sadržavati:

- puno ime i prezime tj. naziv tvrtke, OIB ponuditelja, poštansku adresu , adresu elektroničke pošte,

- naziv banke i broj računa ponuditelja za povrat jamstva u slučaju neprihvaćanja ponude,

- te jasno i nedvojbeno navedenu ponuđenu kupoprodajnu cijenu i jasno i nedvojbeno naveden predmet kupoprodaje za koji se ponuda podnosi kao i rok valjanosti ponude od 90 dana i

- dokaz o uplati jamčevine u korist Dražvnog proračuna RH IBANHR121210010051863000160; uz obaveznu naznaku modela i poziva na broj HR64 9725-51271- OIB uplatitelja.

**VIII** Pisane ponude za nekretninu iz točke I ovog poziva treba dostaviti na adresu:

**LUČKA UPRAVA ZADAR, Gaženička cesta 28 C , Nova zgrada terminala Gaženica I kat, soba br. 17, 23000 Zadar,** poštanskom pošiljkom, kurirskom ili osobnom dostavom u zatvorenoj omotnici s napomenom: „NE OTVARATI- KUPOPRODAJNA PONUDA“ **najkasnije do 15. srpnja 2021.g. do 12:00 sati bez obzira na način dostave. Rizik neuredne ili zakašnjele dostave snosi ponuditelj.**

**U obzir će se uzeti samo ponude zaprimljene do 15.07.2021.g. do 12:00 sati**. **Otvaranje ponuda nije javno.**

**IX** Povjerenstvo za prodaju nekretnine Lučke uprave Zadar imenovano odlukom Upravnog vijeća br. 251/2019 će zaprimiti ponude, zaprimljene ponude pregledati i ocijeniti, utvrditi njihovu pravovremenost i kompletnost, te Zapisnik o pregledu i ocjeni ponuda uz prijedlog najpovoljnije ponude uputiti Upravnom vijeću koje će odluku o izboru ponuditelja donijeti najkasnije u roku od 30 dana od isteka roka za dostavu ponuda. O odluci o izboru ponuditelja obavijestiti će se svi ponuditelji, a izabrani će biti pozvan na zaključenje odgovarajućeg ugovora i uplatu kupoprodajne cijene.

Najboljim ponuditeljem smatrat će se ponuditelj koji prvi dostavi ponudu. Ukoliko ponuditelj čija se ponuda prihvati odustane od svoje ponude ili odustane od sklapanja ugovora gubi pravo na jamčevinu. U slučaju odustajanja prvog najboljeg ponuditelja najboljim ponuditeljem smatrati će se slijedeći ponuditelj. Zakašnjele i nepotpune ponude se neće razmatrati.

**X** Lučka uprava Zadar zadržava pravo vratiti jamčevinu i odbiti svaku ponudu ili poništiti ovaj javno objavljeni poziv na način na koji je i objavljen, prije zaključenja odgovarajućih ugovora, bez obveza prema ponuditeljima i bez posebnog obrazloženja.

**XI** Dodatne informacije o predmetu ovog oglasa zainteresirani mogu dobiti uvidom u dokumentaciju javnog poziva i Elaborat objavljen na internetskoj stranici [www.port-authority-zadar.hr](http://www.port-authority-zadar.hr) ili na telefon 023 201-224 (gđa Irena Rončević).

**LUČKA UPRAVA ZADAR**